Ved kgl.res. av 8. januar 1887 ble det opprettet et residerende kapellani i prestegjeldet, som skulle betjene Tydal kirke. Ved kgl.res. av 20. oktober 1898 ble det tillatt å oppføre kapell på Leikvoll for Selbustranda, og kapellet skulle ha tolv gudstjenester årlig. Ved kgl.res. av 24. mai 1935 ble det tillatt å bygge kapell på Nes for Flora krets etter arkitekt Anton Kjelstads tegning. Flora kapell skulle ha tolv gudstjenester årlig. Stugudal kapell ble innviet i 1957.